**Тақырыбы:  Сыңғырла, соңғы қоңырау!**

**Жүргізуші:**Құрметті ата-аналар,аяулы ұстаздар,қымбатты оқушылар, және бастауышты бітіруші түлектер!

Міне,бүгін қызығы мен қиыншылығы мол,әр оқу жылы қайталанбас тарихқа толы мектептің мерекесі,оқушылардың сыныптан –сыныпқа көшіп,асыға күткен жазғы демалысқа шығарып салатын соңғы қоңырау салтанаты. Баршаңызда  қош келдіңіздер!

Думанды дүбір, ән жырлы

Жайқалған өмір жас бағы.

Мінеки, тағы бір жылды

Сырғытып кейін тастады.

Ұстаздардың – жаны нұр

Шаттық күйін бөліскен.

Аяқталды тағы бір

Оқу жылы жеміспен.

Жайнаса бал-бұл бүлдіршін

Бір сынып тағы өрлеген

Түлектер тұйық, кім білсін

Сезім бе қимас кернеген.

  Кеше ғана тұлымдары желбіреп,жүректері лүпілдеп,мектеп қабырғасын имене аттаған ұл-қыздарымыз ойы толып,бойы өсіп,бастауыш буынмен қоштасқалы отыр.Бұл күн-мектеп тарихында,бастауышты бітіретін 4 сынып оқушылары есінде мәңгі өшпесі анық.

**Жүргізуші:**

Жас жүректің  өмірлік құштары- гүл

Бағбан- ұстаз баулыған құстары –бұл

Қоштасып бүгінгі күн  бастауыштан

Сол  құстардың бір тобы  ұшқалы тұр, деп  бастауышпен қоштасқалы тұрған  4 сынып оқушыларын ортаға  шақырамыз

***Музыка әуенімен бастауыш түлектері ортаға келеді.***

**4 сыныбы** Сынып жетекшісі

 Медрисова Енлік Катранқызы

**Жүргізуші:**Көптен күткен көк Байрақ желбіреді,

Күннің көзі көктемдей елжіреді.

Мұнан ыстық,жалын-от бар ма,сірә,

Отан-әнмен жүрегім тербеледі.

**ҚР мемлекеттік Әнұраны орындалады**

Елбасы Жолдауында білім саласы қызметкерлерінің алдына үлкен міндеттер қойды. «Ұлттық білім берудің барлық буынының сапасын жақсартуда бізді ауқымды жұмыс күтіп тұр. 2020 жылға қарай Қазақстандағы 3 - 6 жас аралығындағы балаларды мектепке дейінгі біліммен 100 пайыз қамту жоспарлануда. Орта білім жүйесінде жалпы білім беретін мектептерді Назарбаев зияткерлік мектептеріндегі оқыту деңгейіне жеткізу керек. Мектеп түлектері қазақ, орыс және ағылшын тілдерін білуге тиіс», деп атап көрсетті.
    «Қазақстан жолы- 2050»  Стратегиясимволының негізі мемлекеттік елтаңба, шаңырақ, кереге, дархан дала көкжиегі, теңіздің шексіздігі, ағайынды жұрттың қол ұстасуы мен ел бірлігі. Белгінің мазмұны бірлік пен қуатта.Аталмыш белгі Қазақстан халқына етене таныс және жақын болып келетін дөңгелек шеңбер түріндегі қиылысқан жартылай мөлдір сәулелерден тұрады.

Елбасының әр Жолдауы - толғауы терең қайталанбас дүние. Биылғы Жолдау да Президентіміздің өзіндік стиліне сәйкес көптеген ерекшеліктерімен ел есінде қалады деген сенімдемін.

**Жүргізуші:**Ажырамай мектептен бір елі сіз,

                      Жақсылыққа жаралған жүрегіңіз,

                      Сөз береміз құрметпен басшымызға,

                      Бастауышқа арналсын тілегіңіз.

   Бүгінгі оқу жылының аяқталу сәтіне арналған салтанатты жиынды ашу үшін және оқу озаттарына **Мақтау қағаздарын** табыс ету үшін сөз кезегі мектеп меңгерушісі Медрисова Еңлік Катранқызына беріледі. (**Мақтау қағаздары беріледі)**

Елбасы Жолдауында өмірдің баға жетпес құндылығы – балаға, бала тәрбиесіне, болашағына көп көңіл бөліп отыр. Отбасы, әке мен бала, бала мен ана мәселесіне –«Бала тәрбиелеу - болашаққа үлкен инвестиция» деуінде үлкен мән жатыр. Бұның барлығы ұлттық құндылықтарды сақтап, дамытуға бағытталған әрекет. Адамзат өзінің байырғы құндылықтарынан ажырамауы үшін ат салысып, адамдарды ізгілік пен қамқорлыққа шақыруы көңілге қонымды.

**Хормен ән** Мектебім

Әні:Ибрагим Дәрібаевтікі.
Сөзі:Шалқар Әбішұлы.
**Жүргізуші:**

 Қай ата-ана болмасын баласының жақсы азамат болып өсуін

армандайтыны анық.Олай болса сөз кезегі  **ата-аналар комитетінің төрайымына** беріледі.

Білім - барлық уақытта жоғары құндылықтардың бірі болған. Тек білімді, сауатты адам ғана келешек тізгінін қолына ала алады. Бүгінгі ұрпақ білімді болса, ел ертеңі жарқын болмақ.

 **Құттықтайды бүлдіршіндер баршаңды**, - дегендей бастауыш сынып бітіруші түлектерге ізбасарлары атынан 1 сынып оқушылары  ақ тілегін жолдайды. Келесі сөз кезегі 1 сынып оқушыларында.

**Абзал жандар, биік тұлға байсалды,
Құшақ жайып төл мерекең қарсы алды.
Қуанышты жарқын тілек білдіріп,
Құттықтайды бірінші сынып баршаңды.**(Мақпал)

 **Сіздерге жалын жүректен, Айталық достық тілекпен.** (Әлімбек) **Бәрі - Әрқашан сәтті жол болсын, Сапарларыңыз оң болсын**!

**Жүргізуші** :Ендігі сөз 2-3 сынып оқушыларына және жас бастауыш мектеп түлегі сендерге береміз.

1-оқушы: Қоштасу тойын бастайық,

Ән мен биге басайық.

Өнерімізді көрсетіп,

Құрметіне бұл тойдың.

Ән мен шашу шашайық.

**2-оқушы:**   Жиналыппыз сәтті күні бәріміз де,

Үлкен, кіші жасымыз, кәріміз де.

Төрлетіңіз қадірменді конақтар,

Гүл-гүл жайнап, бүгінгі сәніңізбен.

Шаттанамын мен бүгін шаттанамын,

Ғылым сырын түсіндім, мақтанамын.

Осы сырды үйреткен бастауышым,

Түстей болып, міне бүгін артта қалдың.

**3-оқушы:**    Білімнің қайнар бұлағы.

Өнердің жарық шырағы.

Тұрағы өзің, мектебім.

Мектебімде шырқалмаған жыр бар ма?

Мектебімде айтылмаған сыр бар ма?

Мектебімде алаулаған жас жалын.

Кетер мәңгі сөнбей талай жылдарға.

**4-оқушы:**     Өтті оқу, сан сабақ,

Бүгін үлкен салтанат.

Оқулықпен достасып,

Бастауышпен қоштаспақ

**5-оқушы:**  Қош бол, құтты Бастауыш!

Алғыстарым көп менің.

Ақыл — білім, тәрбиең,

Ой-санама еккенің.

**6-оқушы:**      Есігіңді ашқан балаңа,

Құшақ жайдың мектебім сен қуана.

Сол бір сәтті мәңгі ұмыта алам ба,

Сенен артық дүниені таба алам ба?

Мектебім – мәңгі бапкерім

Қарызбыз саған бәріміз

Өзіңе деген парызды,

Ақтаймыз талай әлі біз.

**7-оқушы:**     Білім деген байлық бар,

Еш байлық оған жетпейді.

Жасыңда оқып, жиып ал.

Тепкілесең кетпейді.

Өртіңе де күймейді,

Ұрылар да тимейді

Жатып ішер жамбастап,

 **Жүргізуші:** Өнерпаздар ортамызда әлі бар.
Бишілердің билеп берер сәні бар.
Қошеметтеп, қол соғып қарсы алайық
Вальс биін билеп берер ұл қыз бар.

**«4» сынып бастауыш мектеп түлектерінің вальс биі.**

**Жүргізуші:**

 Быйылғы оқу жылының соңғы қоңырауына құлақ салайық. Қоңырау соғылады.

**Жүргізуші:**

Кеше ғана жас едік,

Есейіппіз бір жылға.

Біткенін жылдың паш етіп,

Сыңғырла қоңырау сыңғырла.

Сыңғырла сұлу үніңмен,

Кеудеге үміт шамын жақ.

Өзіңе ғана жүгінген

Мектепті жазға дамылдат.

Тербеткен мектеп албарын,

Үніңнен алып жан отын.

Тынығып балдырғандарың,

Түлектер қақсын қанатын.

Ұстаздар, сізге мың алғыс,

Арайлы болсын ертеңің.

Көңілге құйып қуаныш,

Өркендей берсін өркенің!

**Ата-аналарға сөз беріледі.**

 **Қүрметті оқушылар!** Сіздерді көңілді демалыс, жайдары, жарқын жаз қарсы алады. Ал енді түлектерді құрметпенен шығарып салайық.
 Үлкен өмірге аттанған қадамдарыңа нұр жаусын, талаптарың оң болсын!
 Сонымен «Соңғы қоңырау» мерекесін жабық деп жариялаймын!